Критеријуми и елементи оцењивања у настави српског језика и књижевности

ПООШ1 члан 2: Принципи оцењивања, у смислу овог правилника, јесу: објективност у оцењивању према утврђеним критеријумима; и

ПОСШ2 члан 2. поузданост: означава усаглашеност оцене са утврђеним, јавним и прецизним критеријумима оцењивања;

ПОСШ члан 14: Критеријуми оцењивања морају бити усклађени на нивоу Стручног већа у оквиру истог и/или сродних предмета и усвојени на педагошком колегијуму или Наставничком већу. Оцењивање из истог предмета у једној школи изводи се на основу истих или упоредивих критеријума и инструмената оцењивања

ПОСШ члан 15: Наставник је дужан да обавести ученике о наставним садржајима који ће се проверавати према распореду из става 1. овог члана, најкасније пет дана пре провере.

ПОСШ члан 24: На почетку школске године ученици, родитељи, односно старатељи се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени.

ПООШ члан 11: Распоредом може да се планира највише једна провера у дану, а две у наставној недељи.

ПООШ члан 12: Оцена из писмене провере постигнућа уписује се у дневник у року од осам радних дана од дана провере, у противном писмена провера се поништава. Ако након писмене провере постигнућа више од половине ученика једног одељења добије недовољну оцену, писмена провера се поништава за ученика који је добио недовољну оцену. Оцена са писмене провере може бити поништена и ученику који није задовољан оценом. Писмена провера из става 8. овог члана понавља се једанпут и може да буде организована на посебном часу. Након поништене писмене провере, а пре организовања поновљене, наставник је дужан да одржи допунску наставу, односно допунски рад.

Ученику је током писане провере знања забрањена употреба недопуштених средстава (мобилини телефони, бубице, свеске, пушкице, књиге) и преписивање. Уколико наставник примети на часу употребу оваквих средстава против ученика се покреће васпитно-дисциплински поступак који означава тежу повреду радних обавеза ученика по ЗОСОВ3 17 члан 83 Став 7. употреба мобилног телефона, електронског уређаја и другог средства у сврхе којима се угрожавају права других или у сврху преваре у поступку оцењивања. Писмени задаци су провера савладаности писменог изражавања ученика и подразумевају учеников самостални рад. Уколико наставник утврди да је ученик преписао (плагирао) туђ рад у било којој мери, сматра се да ученик није одговорио на задатак и добија оцену недовољан (1).

ПООШ члан 5 и ПОСШ члан 4 : Ученику се не може умањити оцена из предмета због односа ученика према ваннаставним активностима или непримереног понашања у школи. Наставник је дужан да укаже на изворе одакле је рад преписан (слика екрана, линк, са датумом када је погледан од стране наставника), и да на тај начин документује преписано.

Уколико наставник нађе два (или више) иста задатка код различитих ученика, како садржински или по сличним грешкама, сматра се да ученици нису написали задатак без обзира ко је од кога преписао и задатак се за те ученике понавља. Све писане провере знања треба писати писаним словима читко и уредно.

ПООШ члан 4 : Оцена је јавна и саопштава се ученику одмах по добијању, са образложењем. Образложење оцене садржи препоруку које активности ученик треба да предузме у даљем раду.

Постигнућа ученика од 5. до 8. разреда у оквиру предмета српског језика и књижевности оцењују се формативно и сумативно.

**Формативно оцењивање** подразумева: редовно праћење и процену напредовања у остваривању прописаних исхода, стандарда постигнућа, односно ангажовања ученика на сваком часу, мотивисаности, редовно доношење прибора за рад, израду домаћих задатака, израду задатака на самом часу. Води се у педагошкој свесци наставника, а из овога проистиче и оцена за рад на часу.Формативно оцењивање садржи повратну информацију о остварености прописаних исхода и стандарда постигнућа ученика и ангажовања у оквиру предмета, као и препоруке за даље напредовање.

Критеријум је следећи:

-Недовољан успех- ученик не записује, нема прибор, не ради домаће задатке и уопште није активан на часу.

-Довољан успех-ученик повремено прати наставу, повремено доноси прибор и домаћи и ретко кад је активан на часу, али записује оно што се од њега очекује.

-Добар успех-ученик прати наставу,скоро увек доноси прибор и домаћи, активан је на часу али не у континуитету;

-Врло добар успех- ученик се труди да редовно извршава своје обавезе, доноси прибор и домаћи, активан је на часу.

-Одличан успех- ученик редовно извршава своје обавезе, доноси прибор и домаће задатке,изузетно је активан и мотивисан за рад, показује заинтересованост и жељу за напредовањем и стицањем знања.

**Сумативно оцењивање**.У сумативно оцењивање спадају: 15-минутни контролни, контролни задаци, активност на часу, усмено одговарање.

У циљу праћења напредовања ученика врши се иницијално процењивање. Резултат иницијалног процењивања не оцењује се и служи за планирање рада наставника и даље праћење напредовања ученика.

Оцена из активности на часу изводи се на основу кратких тестова или усмених одговора који се односе на садржаје са истог или претходног часа.

Елементи оцењивања ученичких постигнућа из наставног предмета историја су:усвојеност садржаја, примена знања, активност и рад ученика на часу, израда презентација, паноа и учешће у пројектима.

Ученик се оцењује на основу:

- усмене провере постигнућа,

- писмене провере постигнућа и

- практичног рада.

Писмена провера постигнућа ученика у трајању од 45 минута се најављују и планирају.Оцена се уписује у дневник у року од осам дана од дана провере. Писмене провере су писмени задаци (теме), као и контролни задаци који проверавају проверу знања из одређених граматичких области утврђених и извежбаних како на редовној настави, тако и на допунској настави.

**За писмене провере** (контролни задаци) постигнућа бројчана оцена изводи се на основу скале изражене у процентима, у складу са препорукама за оцењивање:

Бројчани критеријум који важи за тестове или за друге врсте бодовних задатака:

0 – 40 % = 1

41% - 59% = 2

60% - 74% = 3

75% - 89% = 4

90% - 100% = 5

Било би пожељно да се ученицима којима недостаје један поен за вишу оцену, дозволи да добију вишу оцену јер процена тежине задатака може бити флексибилна, а на тај начин се ученици мотивишу да успешније раде.

Писмене провере постигнућа у трајању од 15 минута обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја, односно остварености операционализованих исхода. Оцена из писмене провере постигнућа у трајању од 15 минута се не уписује у дневник. Евидентира се у педагошкој документацији наставника ради праћења постигнућа на крају програмске целине или на крају полугодишта. Резултати писмене провере постигнућа у трајању од 15 минута могу се узети у обзир приликом утврђивања закључне оцене ученика, а у најбољем интересу ученика.

**Писмени задаци (критеријуми оцењивања):**

|  |  |
| --- | --- |
| **Област оцењивања (садржај тема)** | оцена |
| Ученик је добро одабрао примере којима може да аргументује став о задатој теми. Грађа је богата и адекватна. | 5-4 |
| Основна теза (став, поглед на тему) није представљена у довољној мери јасно; Недовољно јасно и прегледно саопштена; Недовољно грађе (непоткрепљено, уопштено) | 3 |
| Основна идеја није саопштена; Грађа или њени делови нису у вези са темом, односно недовољно исказана (кохерентна) повезаност текста; Садржаји се везују за препричавање фабуле. | 1-2 |

|  |  |
| --- | --- |
| **Област оцењивања (организација и структура)** | оцена |
| Грађа је организовано изложена; Одабрана грађа има видљиву и логичку језичку - смисаону повезаност; Подела грађе на уже мисаоне целине (пасусе, одељке) сврсисходна и, с обзиром на компактност тих целина, оправдана; Свака реченица је нова мисао, без таутологије (сем кад она има стилско оправдање); Мисли се развијају прогресивно, напредујући⎫ према пуном одговору на тему; Јасно је. | 5-4 |
| Логичност редоследа излагања није поштована у довољној мери; Подела на пасусе (одељке) је у неким случајевима неоправдана и механичка; Не развијају се мисли прогресивно, има понављања или враћања. | 3 |
| Несређена и нејасна форма приповедања која губи ток или га нема; Тешко се стиче слика о целовитости текста,⎫ описивање је неадекватно; Мисао нејасна и неразвијена, нема јасних целина. | 1-2 |

|  |  |
| --- | --- |
| **Област оцењивања (језик и правопис)** | оцена |
| Богата и примерена лексика (разноврсност и оригиналност у избору речи у оквирима књижевног стандарда или функције датог језичког изражавања); Синтаксички јасно обликовање исказа (јасна и прецизна реченица, прилагодљивост облику казивања – субјективан или објективан однос према датој предметности, без сувишног или недовољног у реченичкој структури); Поштовање правописних правила на високом нивоу. | 5-4 |
| Сиромашан лексички фонд, употреба речи непознатог и неадекватног значења; Честа употреба фраза које немају своје стилско оправдање, устаљеност израза, понављања речи; Синтаксички коректно, али компликовано обликовање исказа (непотребно дуга и мање јасна реченица, нижа прилагодљивост форми приповедања – субјективан или објективан однос према датој предметности,); Погрешно писање слова, речи и интерпункције, недоследности у писању негације, гласовних промена. | 3 |
| Језик недефинисан и сиромашан препун колоквијализама, и неадекватно употребљеног жаргона; Избор речи без логичког разлога и унутрашње логике текста; Нејасно и компликовано; Правописно некоректно, понављање неправилних језичких облика (грешке у писању негације, гласовних промена, облика речи); Недопустиве грешке у односу на узраст ученика | 1-2 |

|  |  |
| --- | --- |
| **Област оцењивања (уредност задатка)** | оцена |
| Чист, прегледан и уредан задатак. | 5-4 |
| Задатак има мрље, жврљотине које нарушавају изглед текста, али не утичу на читљивост текста. | 3 |
| Неуредан и нечитак задатак | 1-2 |

**Посебности ученика:** оригиналност у приступу теми и језичко-стилском изразу, индивидуалност, посебна ограничења и потребе.

Усмена провера постигнућа ученика се обавља путем непосредног одговарања на часу, уз поштовање критеријума за оцењивање.

Провера постигнућа ученика путем практичног рада се може урадити путем реферата, израде ПП презентација, пројеката, паноа.

**Усмено одговарање:**

У току полугодишта најмање једна оцена треба да буде на основу усмене провере постигнућа ученика. Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, модели, цртежи, постери, дизајнерска решења и др.), учешћа у дебати и дискусији, писања есеја, домаћих задатака, учешћа у различитим облицима групног рада, рада на пројектима, збирке одабраних ученикових продуката рада – портфолија, у складу са програмом наставе и учења, односно школским програмом.

Оцењивање се примењује и ако ученик оствари пласмана такмичењима, рачунајући од школског одобрених од стране министарства и то оценом 5(пет).

Ученик се оцењује бројчано на основу остварености исхода, саосталности и ангажовања ученика:

**Одличан(5)-**Ученик је у целини усвојио основна и проширена знања, умења и вештине, примењује знања у новим околностима, познаје узроке и последице, уочава битно, самостално закључује на основу датих података,критички расуђује, поседује богат речник и лако се изражава, испољава креативну активност на часу, показује интресовања и самоиницијативност;

**Врлодобар(4)**-Ученик је у целини усвојио основна знања и део проширених знања, самостално образлаже садржај, лако разуме, закључује и репродукује чињенице, лако се писмено и усмено изражава, испољава активност на већини часова,самостално и уз помоћ наставника, примењује знања у новим околностима.

**Добар(3)**-Ученик је у целини усвојио основна знања, умења и вештине, схвата значење основних историјских појмова, уме да репродукује научено, самостално извршава основне задатке, има тешкоће у течном изражавању, уочава битно, али приликом закључивања потребна је помоћ наставника.

**Довољан(2)**-Ученик је усвојио, мада не у потпуности, основна знања, репродукује научено уз помоћ наставника, има склоност ка пасивном памћењу и механичком репродуковању, има тешкоћа у изражавању, испољава несналажење у самосталном раду, несигуран је и нејасан у излагању градива.

**Недовољан(1)**-Ученик није усвојио основна знања, умења и вештине, не показује заинтересованост за процес учења, нити напредак, не показује разумевање садржаја ни уз помоћ наставника, није у стању да га самостално репродукује.

Документација која прати процес оцењивања: ес-дневник, педагошка свеска, тестови, контролне вежбе, домаћи задаци, панои, ПП презентације, прегледање школске свеске на крају сваког месеца, рад у групи (поштују се одређени критеријуми).

Закључна оцена се изводи на основу аритметичке средине свих уписаних оцена у току школске године.  
Уколико ученик није задовољан предложеном закључном оценом на полугодишту или крају школске године, одговара градиво или ради полугодишњи односно годишњи тест у завистности да ли је у питању крај првог полугодишта или крај школске године. Добијена оцена се уписује у дневник и поново се на основу аритметичке средине свих уписаних оцена утврђује закључна оцена.

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.